  Анжелика Тихонова корреспондент 26-тӥ шуркынмонэ Ижкарын анай кылъя дышетӥсьёслэн элькун вожвылъяськонзылэн йылпумъясь люкетэз ортчоз. Со сярысь ивортодэтъя «Удмуртия» агентстволэн корреспондентэзлы Дышетонэз азинтонъя институтысь Тьютор практикаосты азинтонъя центрлэн кивалтӥсез Андрей Клементьев вераз. Отчы пыриськозы куать устоосыз дышетӥсьёс, кудъёсыз заочной этапын люказы тужгес но трос балл, ньыль конкурсной заданиосты лыдэ басьтыса Андрей Клементьев, Дышетонэз азинтонъя институтысь Тьютор практикаосты азинтонъя центрлэн кивалтӥсезФиналистъёс туннэ нуналлы тодмо ини - со Дэри ёросысь Юсь школаысь, Якшур-Бӧдья ёросысь Чернушка но Мукши школаосысь, Яр ёросысь Бадӟымгурт школаысь, Кизнер ёросысь Вуж Бӧдья школаысь но Ижкарысь 17 номеро школаысь дышетӥсьёс. Туэ вожвылъяськонэ удмурт, ӟуч, пор кылъя но литературая дышетӥсьёс, озьы ик нырысьсэ покчи классъёсты дышетӥсьёс пыриськизы Финалэ – ньылез удмурт кылъя но литературая дышетӥсьёс, огез – ӟуч кылъя но литературая дышетӥсь но куатетӥез, кудӥзлэн тужгес но трос баллэз луиз, со покчи классъёсын дышетэ, удмурт кылэз нуэ Андрей Клементьев, Дышетонэз азинтонъя институтысь Тьютор практикаосты азинтонъя центрлэн кивалтӥсезВожвылъяськонын вормисьёсты дипломъёсын но дуно кузьымъёсын данъялозы. Пусъём, 2008-тӥ арысен анай кылъя дышетӥсьёслэн элькун вожвылъяськонзы кык арлы огпол ортче. 2017-тӥ арын арын Дэри ёросысь Лудорвай школаысь Надежда Мерзлякова вормисе потӥз вал, нош кылем арын со анай кылъя дышетӥсьёслэн огъяросси конкурсазы вормиз.  Тегъёс: Дышетон Удмуртия вожвылъяськон удмурткыл дышетӥсьёс  